
Dasalota Mika'el in posteriori saeculi xu parte Sagla, 
Scioanae provinciae pago, natus est. Monachali veste su- 
scepta, monasterium Dabra Gol, in provincia Amhara, in- 
coluit. Rege 'Amda Syon I imperante, multa pro christiana 
fide et morum probitate gessit multaque sustinuit. In vincula 
coniectus, et in exilium ad Dara Moslemos (tanbalat), 
inde ad insulam Zeway, denique in Tigré pulsus, propter 
magnas in metropolitam Yohannes et in regem pluries 
concitatas agitationes, in terra Gelo Makada, quae inter 
Agamé et Acchele Guzài sita est, diem supremum obit, 
priori parte, ni fallor, regni "Amda Syon. 

Sancti nostri Acta in uno codice aethiopico, D'Abba- 
die n. 129, nobis servata sunt. Is codex notatu est di- 
gnus. Tum enim antiquis litterarum formis, tum linearum in 
numeris signandis omissione, nonnunquam etiam vetustio- 
rum lectionum usu, antiquitatem redolet. Contra, multa quae 
ad posterioris aetatis manuscriptos magis pertinent saepis- 
sime ostendit: apud antiquas et recentiores htterarum for- 
mae in eodem fere versu occurrunt; gutturales consonan- 
tes et aspiratae incondite commutantur; vocales longae 
pro brevibus, breves pro longis cum consonantibus U, «h, 


AETH. — B. — XX. 1 


-« 2 

7, 0 usurpantur; etiam, rarius tamen, locutiones hodierno 
vulgari amharico eloquio affines inveniuntur; ita ut nun- 
quam talem veteris et recentioris aetatis signorum com- 
mixtionem viderim. Denique, interpunctio, praesertim cum 
suffixis et praefixis, saepe a communi usu recedit; hic 
illic etiam vocabulorum formas insuetas vel a recepto 
stylo dissimiles reperire licet, quas in textu servavi aut 
in notis rettuli. 

Sine dubio, codex sub finem saeculi xv, iubente viro 
cui nomen Marqoryos erat, ut Tabernaculum sancti Ste- 
phani in insula Daga, in lacu Sana, eo donaret, conscri- 
ptus est. 

Auctorem vero narrationis clericum fuisse, qui vixit 
saeculo xv vel exeunte saeculo xrv, certum habeo. Ve- 
risimile est eum e provincia Amhara, in qua Dabra Gol 
est, vel e provincia DBegameder oriundum fuisse. Eius 


autem nomen ignoramus. 

codice et is antiquus videatur, maiores in orthographiam errores, haud 
dubie amanuensis negligentiae tribuendos, correximus !, at textum im- 
mutare ausi non sumus. Textus, vero, nonnunquam mendosus est, prae- 
sertim in Sacrorum Librorum testimoniis: ea autem in integrum resti- 
tuere lectori facile erit, vid.: 

ELTE LETUS 


Forsan p. 20, v. 15-16 Hf, v.26 1445; p. 21, v. 2 "rh Z"ürr. vel po- 


lius (ut in libro Henoch) r'ríáZ9(rr pro (h?"ür, v. 6 (13^ 8À 0, et 


Mis 


9 &6 pro A legendum est. 


I! 
GADLA ANOREWOS 


SEU 


ACTA SANCTI HONORII 


EDIDIT 


KAROLUS CONTI ROSSINI 


Anorewos in pago Matge provinciae Warab natus est. 
Puer, quodam lHarankis magistro usus est. Monachalem 
vitam amplexus, sanctum Takla Haymanot est secutus, qui 
eum gratissimum habuit. Diaconorum magister, inde com- 
munitatis oeconomus factus est. T'akla Haymanot mortuo, in 
Tigré migravit, et in monasterio Sa'ada Amba commoratus 
est. Ibi convenit cum Dasalota Mika'el, cui morienti Anore- 
wos ministrasse haec Acta tradunt. In regionem Scioa rever- 
sus, apud Filpos, sancti Takla Haymanot successorem, man- 
sit. Deinde, cum metropolita Ya'eqob duodecim celeberri- 
mos monachos ad evangelium in regione Scioa praedican- 
dum elegisset, Anorewos provinciam Warab obtinuit. Multa 
ibi gessit: adversus ethnicam religionem felici successu di- 
micavit, Christi fidem evulgavit, discipulos multos — quo- 
rum Fere Menàatos maximus fuit — edocuit, et coenobium 
in Segaga seu Segac&a condidit. Iris adversus regem 'Amda 
Syon I incalescentibus quod novercam in matrimonium du- 
xerat, Anorewos ad regias aedes advolavit et regem ag- 
gressus est: verberibus acceptis, in exilium in provinciam 
Walaqa pulsus est, ibique usque ad regis mortem man- 


sit; tum ad coenobium suum reverti licuit. Aliam com- 

munitatem in provincia Enar'et constituit. At vero, cum 
novus rex, sui patris mores imitatus, novercam sibi ma- 
trimonio iunxisset, Anorewos, Segaga coenobio manibus di- 
scipuli Fere Menatos commisso, regem palam incesti ac- 
cusavit: postquam tormenta passus est, in exilium iterum 
cum discipulis est eiectus, primum in Sawan terram pro- 
vinciae Dara, inde in insulam lacus Zeway, denique in 
Gamasqe terram regionis Damot. Postremo, regem incesti 
paenituit, et monachi in patriam reversi sunt. Post haec, 
Anoréwos multum pro christiana fide in occidentalibus 
terris regionis Scioa, in Damot, in Amhara laboravit, ec- 
clesias condidit, ethnicas gentes ad veri numinis cultum 
revocavit, discipulos permultos genuit. Demum, anno 1314, 
die xxvi mensis septembris, e vita migravit. 

Eius Acta anno 1478 a monacho, coenobii Segaga incola, 
scripta esse videntur. In. uno tantum codice, nempe Col- 
lect. d'Abbadie n^ 43, ad nos pervenerunt: is autem co- 
dex, ni- fallor, exeunte saeculo xvir vel saeculo xvur exa- 
ratus est ad fidem antiquioris codicis anno 1501 scripti. 
— [n adnotatione, quae vitae narrationem sequitur, Qer- 
los, coenobii Segaó&a magister vel abbas, ut liber scriberetur 
mandavisse dicitur: utrum de opere concinnando an de apo- 
erapho exscribendo intelligendum sit, incertum habemus. 

Quae in Actis sancti Anorewos de morte sancti Dasalota 
Mika'el inveniuntur, cum Actis sancti eiusdem nominis, in 
priori parte huius tomi editis, minime congruunt. Ceterum, 
multa quae in Actis sancti Dasalota Mika'el referuntur, 
praesertim. de rebus gestis regnante "Amda Syon, etiam 
in Aetis sancti Anorewos, interdum iisdem fere verbis, 


oecurrunt. 

Chronicon breve regum Aethiopiae hunc Anorewos de 
Segaca inter concitatores seditionis contra regem "Amda 
Syon primario loco profert. Acta sancti nostri, sicut et 
Acta sancti Basalota Mika'el propter antiquitatem plurimi 
facienda videntur, atque historiae saeculi xrv ineuntis haud 
parum luminis afferunt. 

Acta ista nunc prima vice publici iuris. facimus. 

GADLA ARON 


ACTA SANCTI AARONIS 


BORYSSUS TURAIEV. 


Aaron Mirabilis (« thaumaturgus » vel mankerà wi), 
monasterii Dabra-Daret (vel Darit) vel Dabra-Faran, ut vi- 
detur in Begameder, fundator, tempore « persecutionis » a 
regibus Amda-Syon et Sayfa-Ar'ad excitatae vixit. Sancti 
Basalota-Mika'el discipulus fuit, sed, res satis mira, in vita 
magistri sui ipsius mentio non occurrit. 

Vita Aaronis, ab Iohanne monacho, quodam e successo- 
ribus eius, « e vetere volumine », ut narratur, transcripta, ex 
uno tantum codice, haud accurate saec. xvi scripto, nempe 
Orient. 693 Musaei Britannici (Wnremr, Catal. p. 179) 
innotuit. Exhibet versionem quartam historiae de monacho- 
rum cum regibus impiis disputationibus et persecutione ; 
in ea tamen passim de Aarone eadem traduntur, quae de 
Philippo, de Honorio, de Dasalota-Mika'el m vitis eorum 
narrantur. 

Plura de Aarone et de quattuor historiae « persecutio- 
nis» versionibus, vide in libro meo, moscovita lingua scripto. 
inscripto: Je fontibus historiae Aethiopiae hagiologicis 
dissertatio, pp. 130-154, necnon in periodico cui titulus 
Bofavuvk ypow&, vol. XII, pp. 474-477. 

Accedunt scripta varia, in eodem codice vitae addita; 
nempe: 4) sanctorum cum veterum, tum etiam aethiopico- 
rum invocatio, a quodam Saraqa-Berqan conscripta; b) vita 
abbatis Iyasu, monachi, ut videtur Daretensis, concise nar- 
rata; c) versio altera historiae monasteri Daretensis post 
Aaronis obitum et de ossibus sanctorum narrationis ; d) hym- 
nus in honorem Aaronis in quo, more Aethiopum, singula 
membra corporis commemorantur, et quem « effigiem » 
(malke?^) vocant. Quae omnia ordine suo in lucem pro- 
ferimus. 

GADLA FILPOS 


SEU 


ACTA SANCTI PHILIPPI 


EDIDIT 


BORYSSUS TURAIEV. 


Philippi, Takla-Haymanot discipuli et monasterii Dabra- 
Libanos archimandritae ordine tertii, vitam nunc iterum, 
textu versioneque emendatis, publici iuris facio, quam ante 
aliquot annos Petropoli typis tradidi et in linguam mosco- 
viticam verti, in opere cui titulus: Monumenta, Aethiopiae 
hagiologica. 

Haec vita, abbatis Johannis Kama, ut narratur, iussu, 
id est saeculi xv dimidio primo, « post operum sancti obli- 
vionem » composita, in uno tantum codice, nempe Or. 728 
Musaei Britannici, saeculo xvir transscripto, exstat. Textus, 
iff. 150 a-199 scriptus, multis tabulis pictis (ff. 149v, 
158 r-v, 160v, 161 r-o, 166v, 172 r-o, 115v, 116 r-v, 
181 r-o, 187 vr, 190 v, 191v, 196 vr, 197 r, 199 r) illu- 
stratus est, quas in priori editione exprimere curavi. 

In vita Philippi plura de persecutionibus, quas a re- 
gibus Amda-Syon et Sayfa-Ar'ad perpessus est, traduntur; 
ea vero magnam cum iis quae de Honorio, de Dasalota- 
Mika'el, de Aarone narrantur similitudinem habent et quasi 
ad eorum imitationem conficta esse videntur. Quare non 

magni momenti ad historiam Aethiopiae illustrandam ea 
esse puto. 

De Philippo scripsi in libro meo inscripto: Wacubxosanis P» 
06:racTH arioJormueckux b HCTOTYHHKOB? ucTopiu 3eiorrixz. Cr. 1902 
(De fontibus historiae Aethiopiae hagiologicis dissertatio), 
pp. 119-150. 


Petropoli, a. d. xir Cal. Iulias, A. D. MDccccvir. 

V. 
MALK'A FILPOS 


SEU 


EFFIGIES SANCTI PHILIPPI 


Hymnus in honorem sancti Philippi, more Aethiopum, 
corporis eius membra singula laudibus celebrans, et hac 
de causa « effigies » (malke') dictus, in codice Musaei 
Britannici Orient. 574, ff. 44r-4S8«v. invenitur !. Quae 


in hoc hymno ad vitam Philippi spectant, minime cum 


vita, a nobis in hoc volumine, sub numero IV edita, con- 
gruunt. Nihil enim de exsilis aut miraculis ibi narratis 
memoratur, sed e regia stirpe oriundus, Philippus in de- 
sertum abiisse et monasteria A*nqo et Ge&sena fundasse 
dicitur. Horum monasteriorum cum in Annalibus aethiopicis 
brevioribus antistiti (ete ge) Philippo fundatio adscribatur, 
verisimile est Philippum in hymno celebratum alium esse 
Philippo antistite, et Annalium compilatorem unum et alte- 
rum permutasse. 

Hymnus in monasterio GeSena a filio spiritali. sancti, 
coenobii superiore (liqa- mahbar), compositus videtur. 

Quae cum ita sint, hymnum Londinensem in lucem 


proferendum duximus. 


Romae. Non. Iuliis A. D. Mpccccvur. 


155 ^ 


* Quae in codice Orient. 728 Musaei Britannici, fol. 147, post vitam 
Philippi, a nobis editam scripta sunt, non « Effigiem » sancti exhibent, 
sed e libro Aethiopum liturgico, qui Degua appellatur, excerpta sunt. 

